  Анжелика Тихонова корреспондент Удмуртиысь школаез йылпумъясьёслы аттестатъёс но медальёс 8-15 инвожое сётъялозы. Со сярысь элькунысь дышетонъя но тодосъя министр Светлана Болотникова элькун кивалтэтлэн 4-тӥ инвожое «ВКонтакте» мерлыко вотэсысь «Удмуртская Республика» огиназ ортчем эфирын ивортӥз. Туэ ми аттестатъёсты сӥё-дано ужрад ортчытыса сётыны ум быгатӥське. Пиналъёс пичи группаосын 15 минут вис карыса ӧтчаськозы. Аттестатъёсты кивалтӥсьлэн висъетаз яке школа администрацилэн актовой залаз сётъялозы. <…> Туэ медальёс школаез 566 йылпумъясьёс басьтозы. Соосты аттестатъёсын ӵош сётозы Светлана Болотникова, Удмуртиысь дышетонъя но тодосъя министрМинистр пусйиз, 2020-тӥ арын школаез 184 сюрслэсь трос пиналъёс йылпумъязы. Соос пӧлысь 16 сюрслэсь тросэз – укмысэтӥ классэз быдтӥсьёс, 6 сюрс 605-ез – дас одӥгетӥ классэз йылпумъясьёс. Тодэ вайытом, Удмуртилэн тӧроез Александр Бречалов школаез йылпумъясьёсты чингыли берпуметӥзэ жингыртон нуналэн ӟечкылаз.  Тегъёс: Дышетон Удмуртия пиналъёс школаос СветланаБолотникова  